Iijärvi (Ristijärvi)

Iijärvi on säännöstelty järvi Kainuussa Oulujoen vesistön Hyrynsalmen reitissä. Järven länsiosa sijaitsee Paltamon ja itäosa Ristijärven kunnassa.

Iijärven länsipään Saunasalmesta lähtee lasku-uoma etelään Uuran ohi Kiehimänjokeen, jossa järven pintaa säännöstelee Leppikosken voimalaitos. Vetensä järvi saa pääosin koillispuoliselta Ristijärveen laskevasta Emäjoesta, mutta myös pienemmistä lähteistä kuten pohjoisempaa Uvajärvestä. Säännöstelyaikana Ristijärven ja Iijärven pinnat ovat samalla tasolla ja niitä yhdistää kapeahko Putkonsalmi, jossa on selkeää virtausta. Suurimmat saaret ovat Paltamon puoleinen Putkonsaari Laiskanselällä ja Ristijärven kunnan alueella sijaitseva Heikkisensaari. Vedenkorkeus on keskimäärin 133 metriä merenpinnasta ja pinta-ala 22 km².

Aiemmin järvellä on ollut puutavaran uittoa ja se on toiminut tervareittinä.http://www.kajaaninyliopistokeskus.oulu.fi/kainuu/082.htm  Leppikoskelle on suunnitteilla kalatie, joka tekisi mahdolliseksi Oulujärven vaelluskalojen nousun Iijärveen ja aina Seitenoikean voimalaitokselle asti.Kainuun Etu, kalatiesuunnitelma, viitattu 20.11.2012 Merkittävää järvellä on muikunpyynti. Aiemmin on saatu runsaasti myös lohikalojaKainuun Etu: Lohikalahankkeen loppuraportti, viitattu 3.12.2012. Järvessä on kuhaa sekä tavallisempia järvikaloja.http://www.villipohjola.fi/sivustot/villipohjola/fi/kalastus/Sivut/kalastus_5002.aspx 

 Lähteet 

Luokka:Hyrynsalmen reitin alaosan alue
Luokka:Paltamon järvet
Luokka:Ristijärven järvet
Luokka:Korkeusjärjestelmän muutoskohde1